open-index/open-wikipedia-markdown huggingface dataset:
Λέων ο Λακεδαιμόνιος (ολυμπιονίκης)

Ο **Λέων ο Λακεδαιμόνιος** (γιος του Αντικλείδα, 5ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος στέφθηκε νικητής στο αγώνισμα του τέθριππου στους 89ους ολυμπιακούς αγώνες της αρχαιότητας (424 π.Χ.). Θεωρείται πιθανό πως είναι ο ίδιος Λέοντας ο οποίος ήταν ηγέτης της σπαρτιατικής αποικίας στην Ηράκλεια Τραχίνα το 426 π.Χ., καθώς και πως διετέλεσε πρεσβευτής της Σπάρτης στην Αθήνα και έφορος της Σπάρτης.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)
Λίχας ο Λακεδαιμόνιος

Ο **Λίχας ο Λακεδαιμόνιος** (γιος του Αρκεσίλαου, 5ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος στέφθηκε νικητής στο αγώνισμα του τέθριππου στους 90ους ολυμπιακούς αγώνες της αρχαιότητας (420 π.Χ.). Πατέρας του ήταν ο Αρκεσίλαος, ο οποίος είχε επίσης υπάρξει 2 φορές ολυμπιονίκης στο τέθριππο. Ο Λίχας ήταν σημαντική προσωπικότητα της Σπάρτης, και διετέλεσε αντιπρόσωπος και διπλωμάτης της πόλης, πιθανώς και μέλος της γερουσίας. Η Σπάρτη είχε αποκλειστεί από το να συμμετέχει στους ολυμπιακούς αγώνες το 420 π.Χ. λόγω επιπλοκών που παρουσιάστηκαν με την συμμετοχή της. Ο Λίχας παρ' όλα αυτά συμμετείχε και αψήφησε την απαγόρευση, και για τον λόγο αυτό τιμωρήθηκε με ραβδισμό από τους ραβδούχους. Παρότι η Σπάρτη δεν προέβη σε πολεμική ανταπόδοση την εποχή εκείνη, το περιστατικό αύξησε τη φήμη του Λίχα εντός της πόλης, και η Σπάρτη δεν ξέχασε την προσβολή, καθώς θεωρείται ως μια από τις σημαντικές αιτίες για το ξέσπασμα του πολέμου μεταξύ της Σπάρτης και της Ηλείας στα τέλη του 5ου αιώνα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)
Βουλευτικές εκλογές του Ναουρού 2016

**Βουλευτικές εκλογές** διεξήχθησαν στο Ναουρού στις 9 Ιουλίου 2016. Στις 10 Ιουνίου 2016, το Κοινοβούλιο διαλύθηκε από τον πρόεδρο Μπάρον Γουάκα έπειτα από τη συμπλήρωση της τριετούς θητείας των μελών του. Ο πρόεδρός του, Λούντβιγκ Σκότι προκήρυξε εκλογές για τις 9 Ιουλίου, με την κατάθεση των υποψηφιοτήτων να γίνεται στο διάστημα 19 Ιουνίου με 25 Ιουνίου 2016. Στο Άιγουο οι εκλογές αναβλήθηκαν για τις 11 Ιουλίου.

## Εκλογικό σύστημα
Τα 19 μέλη του κοινοβουλίου εκλέγονται σε 8 πολυεδρικές περιφέρειες με τη χρήση του συστήματος Ντάουντολ, που αποτελει έναν τύπο συστήματος ιεραρχίας στην ψηφοφορία. Αυτό σημαίνει ότι οι ψήφοι που καταμετρούνται ως κλάσμα του 1 θα διαιρούνται με τον αριθμό που δείχνει τη σειρά κατάταξης του υποψηφίου (π.χ. ένας υποψήφιος που ήρθε 2ος θα έχει 1/2). Οι υποψήφιοι με το μεγαλύτερο σύνολο εκλέγονται.

## Αποτελέσματα
Εξελέγησαν συνολικά 19 υποψήφιοι μη προσκείμενοι σε κόμματα. Έξι από αυτούς εισήλθαν για πρώτη φορά στο κοινοβούλιο.

## Επακόλουθο
Το νεοεκλεγέν κοινοβούλιο συνήλθε στις 13 Ιουλίου, με όλους τους νέους βουλευτές να συμμετέχουν στην προεδρική πλειοψηφία, επιτρέποντας στον Μπάρον Γουάκα να επανεκλεγεί πρόεδρος λαμβάνοντας 16 ψήφους έναντι 2 για τον υποψήφιο της αντιπολίτευσης, Ρίντελ Ακούα. Πρόεδρος του Κοινοβουλίου εξελέγη ο Σίριλ Μπούραμαν. Ο προκάτοχος του Μπούραμαν, Λούντβιγκ Σκότι, έχασε την έδρα του στην περιφέρεια Αναμπάρ.

## Παραπομπές


2016
Ναουρου
Ποταμός Ρουφίτζι

thumb|right|290px|Χάρτης της λεκάνης απορροής του Ποταμού Ρουφίτζι. Η ξεχωριστή κλειστή (''endorheic'') λεκάνη της Λίμνης Σουλούνγκα εμφανίζεται σε πράσινο.
Ο **Ποταμός Ρουφίτζι** (, ), βρίσκεται εξ ολοκλήρου εντός της Τανζανίας. Το ποτάμι σχηματίζεται από τη συμβολή των ποταμών Κιλομπέρο (*Kilombero  river*) και Λουουέγκου *(Luwegu river)*. Έχει μήκος περίπου 600 χιλιόμετρα (370 μίλια), με την πηγή του να είναι στη νοτιοδυτική Τανζανία και το στόμιό του στον Ινδικό Ωκεανό σε ένα σημείο μεταξύ της Νήσου Μαφία *(Mafia Island)*, το οποίο ονομάζεται Κανάλι Μαφία *(Mafia Channel)*. Ο κύριος παραπόταμός του είναι ο Μεγάλος Ποταμός Ρουάχα *(Great Ruaha River)*. Είναι πλωτός για περίπου 100 χιλιόμετρα (62 μίλια).

Ο Ποταμός Ρουφίτζι ή απλά ο **Ρουφίτζι**, βρίσκεται 200 περίπου χιλιόμετρα (120 μίλια) νοτίως του Νταρ-ες-Σαλάαμ *(Dar-es-Salaam)*. Το δέλτα του ποταμού - περιέχει το μεγαλύτερο δάσος μαγκροβίων στην ανατολική Αφρική.

## Ιστορία
Ένας κλάδος των αρχαίων θαλάσσιων οδών οδηγούσε κάτω προς την Ανατολική ακτή της Αφρικής που ονομαζόταν «Αζανία» από τους Έλληνες και τους Ρωμαίους τον 1ο αιώνα μ.Χ., όπως περιγράφεται στο «Περίπλους τῆς Ἐρυθράς Θαλάσσης» (και, πολύ πιθανόν, 澤散 *Zesan* τον 3ο αιώνα από τους Κινέζους),
τουλάχιστον έως τον λιμένα γνωστό στους Ρωμαίους ως Ράπτα, η οποία πιθανότατα ήταν εγκατεστημένη στο δέλτα του ποταμού Ρουφίτζι στη σύγχρονη Τανζανία.

Κατά τον Α΄ Παγκόσμιο Πόλεμο, από τον Οκτώβριο του 1914 έως τον Ιούλιο του 1915, το δέλτα του ποταμού ήταν σκηνή παρατεταμένης ναυτικής επιχείρησης. Αυτές ήταν οι απόπειρες και αργότερα η επίτευξη, του  Βασιλικού Ναυτικού να εξουδετερώσει και να καταστρέψει το Γερμανικό καταδρομικό *Konigsberg*.

## Λεκάνη
Η λεκάνη απορροής του συμπλέγματος του ποταμού Ρουφίτζι είναι 177.429 τ.χλμ..

## Εικόνες

Αρχείο:TZ Selous Game Reserve Aeroview.JPG|Αεροφωτογραφία του Ποταμού Ρουφίτζι.
Αρχείο:Rufiji River, Selous Game Reserve.jpg|Τοπίο του Ποταμού Ρουφίτζι.
Αρχείο:Sunset, Rufiji River, Selous.jpg|Σούρουπο στον Ποταμό Ρουφίτζι.


## Δείτε επίσης
* Διοικητικές υποδιαιρέσεις της Τανζανίας
* Περιοχή Ρουφίτζι

## Σημειώσεις

;Παραπομπές σημειώσεων


## Παραπομπές


## Πηγές
*  Chami, Felix A. 1999. "The Early Iron Age on Mafia island and its relationship with the mainland." *Azania* Vol. XXXIV 1999, pp.&nbsp;1–10.
*  Chami, Felix A. 2002. "The Egypto-Graeco-Romans and Panchea/Azania: sailing in the Erythraean Sea." In: *Society for Arabian Studies Monographs 2 Trade and Travel in the Red Sea Region*. Proceedings of Red Sea Project I held in the British Museum October 2002, pp.&nbsp;93–104. Edited by Paul Lunde and Alexandra Porter. ISBN 1-84171-622-7.
*  Miller, J. Innes. 1969. Chapter 8: "The Cinnamon Route". In: *The Spice Trade of the Roman Empire*. Oxford: University Press. ISBN 0-19-814264-1
*  Ray, Himanshu Prabha, ed. 1999. *Archaeology of Seafaring: The Indian Ocean in the Ancient Period*. Pragati Publications, Delhi.

## Εξωτερικοί σύνδεσμοι
* 


Κατηγορία:Ποταμοί της Τανζανίας
Κατηγορία:Ποταμοί της Αφρικής
Κατηγορία:Γεωγραφία της Περιφέρειας Πουάνι
Περιοχή Ρουφίτζι

Η **Περιοχή Ρουφίτζι** (, σουαχίλι: *Wilaya ya Rufiji*), είναι μία από τις 6 περιοχές στην Περιφέρεια Πουάνι *(Pwani Region)* της Τανζανίας. Συνορεύει στα Βόρεια με τις Περιοχές Κισαράουε *(Kisarawe District)* και Μκουράνγκα *(Mkuranga District)*, Ανατολικά από τον Ινδικό Ωκεανό, Νότια από την Περιφέρεια Λίντι *(Lindi Region)* και Δυτικά από την Περιφέρεια Μορογκόρο *(Morogoro Region)*.

Η ονομασία της επαρχίας προέρχεται από τον Ποταμό Ρουφίτζι *(Rufiji River)* ο οποίος τη διασχίζει.

Κατά την Εθνική Απογραφή της Τανζανίας του 2002, ο πληθυσμός στην **Επαρχία Ρουφίτζι** ήταν 203.102 άτομα.https://web.archive.org/web/20060608224325/http://www.tanzania.go.tz/census/census/districts/rufiji.htm

## Διοικητικές υποδιαιρέσεις
Η Επαρχία Ρουφίτζι διαιρείται διοικητικά σε 6 Τομείς, 26 Τμήματα και 96 Χωρία.

### Τμήματα
Τα 26 Τμήματα της Περιοχής Ρουφίτζι είναι: Σε παρένθεση αναγράφεται ο πληθυσμός κατά το 2012.

#### Αστικά Τμήματα
* *Umwe* (10.936)

#### Μεικτά Τμήματα

#### Αγροτικά Τμήματα

## Αγροτική παραγωγή

### Καλλιέργειες
Το 78% του πληθυσμού ασχολείται με τη γεωργία - κτηνοτροφία. Το 18,7% της επιφάνειας στην επαρχία καλλιεργείται. Η παραγωγή της κασάβα, πέραν της διατροφικής της σημασίας, όταν πλεονάζει πωλείται για εισόδημα και ακολουθεί την παραγωγή των κάσιους και ακολουθούν ρύζι, κεχρί, όσπρια, αραβόσιτος και γλυκοπατάτες.

### Κτηνοτροφία
Τα οικόσιτα ζώα είναι πρόβατα, κοτόπουλα και χοίροι.

### Αλιεία
Η Επαρχία Ρουφίτζι είναι ο δεύτερος αλιευτικός παραγωγός της χώρας με την ετήσια αλίευση ανέρχεται στους 12.000 τόνους.

### Μελισσοκομική
Η Περιοχή Ρουφίτζι, έρχεται πρώτη σε παραγωγή μελιού και κεριού.

## Υγεία
Το *«Rufiji Leprosy Trust»* είναι ένα φιλανθρωπικό ίδρυμα το οποίο υποστηρίζει το *«Kindwitwi Leprosy Care Centre»* στην περιοχή Ρουφίτζι της Τανζανίας. Το κέντρο φροντίδας βοηθά στην:

* εύρεση και φροντίδα των ατόμων που ζουν με λέπρα στην περιοχή Ρουφίτζι
* υποστήριξη όλων των ατόμων οι οποίοι πάσχουν από λέπρα σε ολόκληρη την περιοχή Ρουφίτζι
* προωθώντας την αυτάρκεια στα άτομα που ζουν με τη λέπρα όπως επίσης και στις οικογένειές τους

Καθώς η λέπρα είναι πλέον ιάσιμη, πολλοί πιστεύουν ότι η ασθένεια δεν αποτελεί πρόβλημα, ωστόσο, είναι καταγεγραμμένη από την Παγκόσμια Οργάνωση Υγείας, ως «Παραμελημένη Τροπική Νόσος» *(«Neglected Tropical Disease» (NTD))*, το οποίο σημαίνει ότι είναι ιδιαιτέρως συχνή σε ορισμένες από τις πιο φτωχές περιοχές του κόσμου.

## Δείτε επίσης
* Διοικητικές υποδιαιρέσεις της Τανζανίας
* Ποταμός Ρουφίτζι

## Εικόνες

Αρχείο:Die Blockierung des Kleinen Kreuzers Königsberg im Rufiji-Fluss.png|Ο Ποταμός Ρουφίτζι διακρίνεται στο κάτω τμήμα του χάρτη (στα 18') και εν συνεχεία διακλαδίζεται (σε δέλτα), πριν εκβάλλει στον Ινδικό Ωκεανό.
Αρχείο:WOHLTMANN(1904) p093 Stämmiger Mangrovenwald im Rufiji-Delta.jpg|Πυκνό μαγκρόβιο δάσος στο δέλτα του Ρουφίτζι (1904).
Αρχείο:ElefantenAmRufiji.jpg|Ελέφαντες ξεδιψάνε στον Ποταμό Ρουφίτζι.


## Σημειώσεις

;Παραπομπές σημειώσεων


## Παραπομπές


## Πηγές
*  Rufiji District Homepage for the 2002 Tanzania National Census

Κατηγορία:Επαρχίες της Τανζανίας
Κατηγορία:Επαρχίες της Περιφέρειας Πουάνι
Κατηγορία:Επαρχία Ρουφίτζι
Backlash (2007)

Το Backlash (2007) ήταν ένα σόου επαγγελματικής πάλης επί πληρωμή που διοργανώθηκε από το World Wrestling Entertainment (WWE), το οποίο έγινε στις 29 Απριλίου, 2007 στο Philips Arena την Ατλάντα, Τζόρτζια. Μετά την WrestleMania, όλα τα σόου επί πληρωμή χρησιμοποίησαν παλαιστές και από τα τρία τηλεοπτικά σόου του WWE. Ήταν το ένατο ετήσιο σόου με το όνομα Backlash και είχε ταλέντα από το Raw, το SmackDown! και το ECW.

Το κύριο ματς για το σόου Raw ήταν ένας Fatal Four-Way αγώνας για το Πρωτάθλημα WWE μεταξύ του πρωταθλητή Τζον Σίνα, του Ράντυ Όρτον, του Σον Μάικλς και του Ετζ. Ο Σίνα νίκησε τον αγώνα και διατήρησε το πρωτάθλημά του έπειτα από το pin στον Όρτον. Ο κύριος αγώνας του σόου SmackDown! ήταν ένας Last Man Standing αγώνας μεταξύ του πρωταθλητή Μπατίστα και του Αντερτέικερ για το Παγκόσμιο Πρωτάθλημα Βαρέων Βαρών του WWE. Ο αγώνας έληξε ισόπαλος αφού κανένας από τους δύο παλαιστές δεν μπόρεσε να σταθεί στα πόδια του πριν ο διαιτητής μετρήσει μέχρι το δέκα. Το βασικό ματς του σόου ECW ήταν αυτό του Μπόμπι Λάσλεϊ εναντίον της ομάδας ΜακΜάν (Ουμάγκα, Βινς και Σέιν ΜακΜάν) σε έναν αγώνα handicap για το Παγκόσμιο Πρωτάθλημα ECW. Ο Βινς νίκησε τον τίτλο και τον αγώνα για την ομάδα του έπειτα από το pin στον Λάσλεϊ.

## Ιστορίες
Ο κύριος αγώνας του Backlash για το σόου Raw ήταν ένα Fatal Four Way για το Πρωτάθλημα WWE, ένας κανονικός αγώνας μεταξύ του Τζον Σίνα, του Ετζ, του Σον Μάικλς και του Ράντυ Όρτον.

## Αποτελέσματα

Κατηγορία:Επαγγελματική Πάλη
Κατηγορία:Ατλάντα
Μπαγκς Μπάννυ (περιοδικό)

Το **Μπαγκς Μπάννυ** ήταν εβδομαδιαίο περιοδικό κόμικς το οποίο κυκλοφορούσε στην Ελλάδα απ' τον
εκδοτικό οίκο **[[Ι. Γ. Δραγούνης Α.Ε.]]**. 

## Κυκλοφορία του 1ου τεύχους
Μέχρι τα τέλη Απριλίου του 1970, οι ιστορίες του Μπαγκς Μπάννυ και των υπόλοιπων ηρώων της Warner Bros δημοσιεύονταν στο εβδομαδιαίο περιοδικό Γέλιο και Χαρά το οποίο εκδιδόταν απ' τις **Εκδόσεις Πεχλιβανίδη**. Όμως τότε ο Πελιβανίδης αποφάσισε να σταματήσει οριστικά την έκδοση του συγκεκριμένου περιοδικού επειδή οι πωλήσεις του κυμαίνονταν σε πολύ χαμηλά επίπεδα. Έτσι στις αρχές του 1976 ο Ιωάννης Δραγούνης εξασφάλισε το δικαίωμα να ξαναφέρει τους ήρωες αυτούς στη χώρα μας δημοσιεύοντας τις ιστορίες τους σε ένα περιοδικό κόμικς και την Τετάρτη 11 Αυγούστου του έτους εκείνου κυκλοφόρησε στα περίπτερα το 1ο τεύχος του εβδομαδιαίου περιοδικού κόμικς Μπαγκς Μπάννυ. Το Σεπτέμβριο του 1982 το περιοδικό απέκτησε νέο σχήμα. Στο περιοδικό αυτό δε δημοσιεύονταν μόνο ιστορίες του λαγού Bugs Bunny αλλά και ορισμένων άλλων ηρώων της Warner Bros(**Ντάφυ Ντακ**, **Τουίτυ**, **Σιλβέστρος**, **Έλμερ Φαντ**, **Γιόσεμιτ Σαμ**, **Ταζ**) και δεν κυκλοφορούσε μόνο σε εβδομαδιαία τεύχη αλλά στις αρχές κάθε μήνα κυκλοφορούσε ένας τόμος αποτελούμενος από 4 τεύχη.

## Οριστική αναστολή της κυκλοφορίας του περιοδικού
Το συγκεκριμένο εβδιμαδιαίο περιοδικό κόμικς ανέστειλε οριστικά την κυκλοφορία του στα τέλη Ιανουαρίου του έτους 1985. Συγκεκριμένα το τελευταίο τεύχος του είχε αύξοντα αριθμό 439 και κυκλοφόρησε στα περίπτερα στις 30 Ιανουαρίου 1985. Ο λόγος ήταν πως από  ένα σημείο κι ύστερα του ήταν εντελώς αδύνατο να ανταγωνιστεί τα περιοδικά με ιστορίες των ηρώων της Disney.

## Νέα εκδοχή του περιοδικού Μπαγκς Μπάννυ(το μηνιαίο Σούπερ Μπαγκς Μπάννυ)
Μόλις η εκδοτική εταιρεία Ι. Γ. Δραγούνης Α. Ε. σταμάτησε την κυκλοφορία οτυ εβδομαδιαίου Μπαγκς Μπάννυ,
δέχτηκε εκατοντάδες τηλεφωνήματα από Ελληνόπουλα, αγόρια και κορίτσια, τα οποία παραπονέθηκαν πως η εταιρεία
σταμάτησε την κυκλοφορία του περιοδικού χωρίς να τα ενημερώσει. Μόλις οι υπεύθυνοι της εταιρείας διαπίστωσαν πως 
τα παιδιά δε σταματούσαν να τηλεφωνούν και να παραπονιούνται, αποφάσισαν να θέσουν σε κυκλοφορία μια νέα εκδοχή
του πειοδιού Μπαγκς Μπάννυ. Το μηνιαίο Σούπερ Μπαγκς Μπάννυ. Το 1ο τεύχος αυτής της νέας εκδοχής κυκλοφόρησε στις
αρχές Ιουνίου του 1985. Όμως κι αυτή η νέα εκδοχή δεν έμεινε σε κυκλοφορία για πολύ καιρό. Λίγες μέρες μετά την Πρωτοχρονιά
του 1986 κυκλοφόρησε το 7ο τεύχος το οποίο έμελλε να' ταν και το τελευταίο. Το Καλοκαίρι του έτους αυτού, τα 7 τεύχη αυτής της νέας εκδοχής επανακυκλοφόρησαν σε 2 τόμους. Έτσι το περιοδικό Μπαγκς Μπάννυ ολοκλήρωσε οριστικά τον κύκλο του.

Κατηγορία:Ελληνικά περιοδικά κόμικς
Κυβερνείο Μπεχέιρα

To **Κυβερνείο Μπεχέιρα** (μτφ : Κυβερνείο της λίμνης) (*[[αραβικά]] :محافظة البحيرة Moḥafzet el Beḥēra *) είναι διοικητική διαίρεση (Κυβερνείο) της Αιγύπτου. Έχει πληθυσμό 4.737.129 κατοίκους κι έκταση 10.130  τ.χλμ.. Βρίσκεται στο Δέλτα του Νείλου με πρωτεύουσα την Νταμανχούρ.

## Ιστορία
Στην απογραφή του 1913 είχε 798.473 κατοίκους κι έκταση 4.468 τ.χλμ.. Στην απογραφή του 1937 είχε 1.060.882 κατοίκους κι έκταση 4.452 τ.χλμ., στην απογραφή του 1947 είχε την ίδια έκταση και πληθυσμό 1.244.495 κατοίκους.

## Παραπομπές


Κατηγορία:Κυβερνεία της Αιγύπτου
Σεϊτάν Αλαμάν

Ο Σεϊτάν Αλαμάν (διαβολογερμανός στην αραβική γλώσσα) γνωστός και ως πράκτορας "13" με τις χίλιες μορφές ήταν ένα μυθικό πρόσωπο, ο πιο σημαντικός κατάσκοπος-σαμποτέρ των Γερμανών στον Β'Π.Π. που εμφανίστηκε στο περιοδικό "Μικρός Ήρως"  του Στέλιου Ανεμοδουρά.

## Περιγραφή
Ο "13" Εμφανίζεται με μία μαύρη εφαρμοστή στολή που έχει στο στήθος έναν κόκκινο αγκυλωτό σταυρό, σύμβολο του Τρίτου Ράιχ. Θεωρείται μια απομίμηση του χαρακτήρα "Τόνι Κουίν" ("Black Bat" ή "Νυκτερίδα") του Murray Leinster. Είναι ικανός σε μεταμφιέσεις προσώπων, γι'αυτό αναφέρεται και ως "ο άνθρωπος με τα χίλια πρόσωπα." Συχνά μεταμφιέζεται είτε σε στρατιωτικό, είτε σαν παιδί-φάντασμα για να σώσει την ζωή του ή να πετύχει τον σκοπό του (έχει μεταμφιεστεί ακόμα και σε... χανούμισσα!). Οι σκοποί του συνήθως είναι πράξεις σαμποτάζ στο αντίπαλο στρατόπεδο ή κλέψιμο εγγράφων και πολύτιμων πληροφοριών από τους Συμμάχους. Σαν άνθρωπος είναι σκληρός και ανελέητος χωρίς ηθικές αναστολές αλλά και ικανός. Άσσος στην ιαπωνική πάλη, στην σκοποβολία, στην αντοχή, στην δύναμη, επιδέξιος ακροβάτης και στην λήψη γρήγορων αποφάσεων όπως ακριβώς είναι και ο μεγαλύτερος εχθρός του και πρωταγωνιστής του περιοδικού, το ελληνόπουλο Γιώργος Θαλάσσης για αυτό και οι συγκρούσεις μεταξύ τους είναι συχνά αμφίρροπες και πάντα ο ένας ξεφεύγει από τα δάκτυλα του άλλου, έστω και την τελευταία στιγμή.
Το πρώτο τεύχος που κάνει την εμφάνισή του είναι το 17 και το τελευταίο το τεύχος 40 όπου βρίσκει τον θάνατο μαζί με τον Ιάπωνα Καμικάζι και τον Γερμανό Χούμπερτ από τον πρωταγωνιστή του περιοδικού Γιώργο Θαλάσση σε ένα κανάλι της Βενετίας από τις βόμβες που είχε τοποθετήσει ο Γιώργος. Είναι ο μοναδικός αντίπαλος του Γιώργου Θαλάσση που εμφανίζεται συνεχόμενα σε 23 τεύχη πριν εξοντωθεί. Επανεμφανίζεται σαν "Νέος Σεϊτάν Αλαμάν" στα τεύχη 365-372 και τελικά ως "ανανήψας" στα δυο τελευταία τεύχη που ολοκλήρωσαν τη σειρά (799-800), όπου παρουσιάζεται μετανιωμένος για το παρελθόν του θυσιάζοντας μάλιστα την ίδια του τη ζωή. Η μεγαλύτερη σύμμαχός του ήταν η "Φροϋλάιν Χ" η οποία όμως αργότερα τον πρόδωσε.

## Τελευταία εμφάνιση
Η τελευταία εμφάνιση του τρομερού πράκτoρα γίνεται στο τελευταίο τεύχος 800 "Ένα φάντασμα από το παρελθόν". Σύμφωνα με αυτό το τεύχος, ο Σεϊτάν Αλαμάν δεν πέθανε από τις βόμβες του Γιώργου στην Βενετία όμως τραυματίστηκε σοβαρά και τον περιποιήθηκε ένας Έλληνας ηλικιωμένος μολονότι ήξερε ότι ήταν Γερμανός σαμποτέρ. Έτσι ο Σεϊτάν Αλαμάν κατάλαβε τον δίκαιο αγώνα του ελληνικού λαού κατά των κατακτητών και αποσύρθηκε από την δράση. Μάλιστα, στο τελευταίο τεύχος σώζει τα ελληνόπουλα με την ίδια του την ζωή.

## Στα ΜΜΕ
Μαζί με τους υπόλοιπους χαρακτήρες του αναγνώσματος, ο Σεϊτάν Αλαμάν εμφανίσθηκε και σε θεατρική παράσταση του ΚΘΒΕ με το ρόλο του να ερμηνεύει ο ηθοποιός Νικόλαος Κεπεσίδης.
## Πηγές
* Το περιοδικό Μικρός Ήρως
* Γιώργος Γερασίμου Βλάχος, 'Το ΛΕΞΙΚΟ του Μικρού Ήρωα' (δίτομο)

## Παραπομπές


Αλαμαν Σειταν
Νζέγκα

Η **Νζέγκα** (Αγγλικά *Nzega*, Σουαχίλι *Nzega Mjini*), είναι πόλη και επαρχιακή πρωτεύουσα στην Περιοχή Νζέγκα της Περιφέρειας Ταμπόρα, στην κεντρική Τανζανία.

## Μεταφορές
Ο ασφαλτοστρωμένος οδικός Κορμός T3 από το Μορογκόρο προς τα σύνορα της Ρουάντα *(Rwanda)* και ο T8 από την Ταμπόρα προς Μουάνζα *(Mwanza)*, διαπερνούν την περιοχή. Αυτοί οι δρόμοι συναντώνται στην πόλη Νζέγκα *(Nzega)*.

## Πληθυσμός
Σύμφωνα με την Εθνική Απογραφή της Τανζανίας του 2012, ο πληθυσμός στην πόλη Νζέγκα *(Nzega Mjini Ward)*, ήταν 34.744 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ταμπόρα
* Ταμπόρα (πόλη)

## Σημειώσεις

;Παραπομπές σημειώσεων


## Παραπομπές


Κατηγορία:Επαρχία Νζέγκα
Κατηγορία:Κατοικημένες περιοχές στην Περιφέρεια Ταμπόρα
Γεώργιος Κάρτερ

Ο **Γεώργιος Π. Κάρτερ** (1923 - 19 Σεπτεμβρίου 2011) ήταν  Έλληνας δικηγόρος παρ' Αρείω Πάγω και υφυπουργός την περίοδο της χούντας. 

## Βιογραφικά στοιχεία
Γεννήθηκε στην Κέρκυρα και σπούδασε νομικά και οικονομικές και πολιτικές επιστήμες. Ανέπτυξε αντιστασιακή δράση και φυλακίστηκε από τους Ιταλούς το 1942.

Υπήρξε σύμβουλος παρά τω Πρωθυπουργώ (1946-48, 1958 και 1972-73) και Γενικός Γραμματέας του Υπουργείου Εργασίας (1969-71).

Στην κυβέρνηση Παπαδόπουλου διορίστηκε υφυπουργός Εθνικής Οικονομίας στις 26 Αυγούστου 1971 και παρέμεινε στη θέση έως τις 27 Μαΐου 1972.  

Πέθανε το 2011.

## Βιβλία
*"Τα καύσιμα ετελείωσαν" (2011, επιμέλεια: Μάνου. Ν. Χατζηδάκη), εκδόσεις Πελασγός.

## Παραπομπές


Καρτερ
Κ
Κυβερνείο 6ης Οκτωβρίου

To **Κυβερνείο της 6ης Οκτωβρίου** (*[[αραβικά]] :محافظة السادس من أكتوبر *) ήταν διοικητική διαίρεση (Κυβερνείο) της Αιγύπτου. Βρισκόταν στο Δέλτα του Νείλου με πρωτεύουσα την Πόλη 6ης Οκτωβρίου.

## Ιστορία
Το Κυβερνείο της  6ης Οκτωβρίου αποσπάστηκε από το Κυβερνείο Γκίζας στις 17 Απριλίου 2008. Δημιουργήθηκε με προεδρικό διάταγμα προκειμένου να ελαφρύνει το βάρος που διατίθενται στο κυβερνείο Γκίζας, μια από τις πιο πυκνοκατοικημένες επαρχίες της Αιγύπτου. Η πόλη της 6ης Οκτωβρίου έγινε η πρωτεύουσα του Κυβερνείου, το οποίο ως επί το πλείστον αποτελείται από πρόσφατα ιδρυθέντες κοινότητες. Στις 14 Απριλίου του 2011, ο πρωθυπουργός Εσσάμ Σχαράφ  κατάργησε το κυβερνείο και το προσάρτησε στο κυβερνείο Γκίζας.

## Παραπομπές


Κατηγορία:Καταργημένα Κυβερνεία της Αιγύπτου
Κυβερνείο Χελουάν

To **Κυβερνείο της Χελουάν** (*[[αραβικά]] :محافظة حلوان *) ήταν διοικητική διαίρεση (Κυβερνείο) της Αιγύπτου. Βρισκόταν στο Δέλτα του Νείλου στην Κάτω Αίγυπτο με πρωτεύουσα την Χελουάν.

## Ιστορία
Το Κυβερνείο δημιουργήθηκε τον Απρίλιο του 2008 με εδάφη που αποσπάστηκαν από το Κυβερνείο Καΐρου. Δημιουργήθηκε με ένα προεδρικό διάταγμα προκειμένου να ελαφρύνει διοικητικά το βάρος που διατίθενται στο Κάιρο, μια από τις πιο πυκνοκατοικημένες επαρχίες της Αιγύπτου. Η πόλη της Χελουάν έγινε η πρωτεύουσα του Κυβερνείου, το οποίο περιλάμβανε τα περισσότερα από τα ανατολικά προάστια του Καΐρου, κυρίως την εύπορη γειτονιά του Μααντί. Τον Απρίλιο του 2011, ο πρωθυπουργός Εσσάμ Σχαράφ κατήργησε το Κυβερνείο και ενσωμάτωσε τα εδάφη του στο Κυβερνείο Καΐρου.

## Παραπομπές


Κατηγορία:Καταργημένα Κυβερνεία της Αιγύπτου
Μπόρισλαβ Γιοβάνοβιτς (ποδοσφαιριστής)

Ο **Μπόρισλαβ (Μπόκι) Γιοβάνοβιτς** (, γεννήθηκε στις 16 Αυγούστου 1986) είναι ένας επαγγελματίας Σέρβος ποδοσφαιριστής, που αγωνίζεται για την ΑΕ Λάρισας στην ελληνική Super League.

Πήγε στον Εργοτέλη από την σερβική FK Inđija την 1 ΙΙουνίου 2011.

## Παραπομπές


Κατηγορία:Ποδοσφαιριστές Εργοτέλη
Κατηγορία:Ποδοσφαιριστές ΦΚ Σρεμ Σρέμσκα Μιτρόβιτσα
Κατηγορία:Σέρβοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Νίκος Αναστασόπουλος

Ο **Νίκος Αναστασόπουλος** είναι Έλληνας επαγγελματίας ποδοσφαιριστής, ο οποίος αγωνίζεται ως αμυντικός μέσος για τον ΠΑΣ Κόρινθος.

## Σταδιοδρομία σε συλλόγους
Ο Αναστασόπουλος γεννήθηκε την 1η Φεβρουαρίου του 1993 στη Σπάρτη. Ξεκίνησε τη σταδιοδρομία του από την ομάδα νέων του Αστέρα Τρίπολης και το 2013 δόθηκε δανεικός στη Νίκη Βόλου. Την επόμενη σεζόν μετακόμισε στην Παναχαϊκή, όπου είχε μια γεμάτη σεζόν με 24 εμφανίσεις. Στις 23 Ιουλίου του 2015, μετακόμισε στην ΑΕ Λάρισας, υπογράφοντας τριετές συμβόλαιο. 

## Παραπομπές


Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Μανώλης Ροβίθης

Ο **Μανώλης Ροβίθης** (γενν. 16 Σεπτεμβρίου 1992 στο Ηράκλειο, Κρήτης) είναι Έλληνας ποδοσφαιριστής, ο οποίος αγωνίζεται ως πλάγιος μέσος για την Αναγέννηση Καρδίτσας

## Συλλογική σταδιοδρομία
Ξεκίνησε τη σταδιοδρομία του από την ομάδα νέων του Βύζαντα Μεγάρων το 2009. Ένα χρόνο αργότερα υπέγραψε επαγγελματικό συμβόλαιο και μετακινήθηκε στην πρώτη ομάδα, όπου έπαιξε σε 33 παιχνίδια πρωταθλήματος της Φούτμπολ Λιγκ και της Γάμα Εθνικής (3η Εθνική Κατηγορία). Στις 27 Αυγούστου 2012 μετακόμισε στον ΟΦΗ, ο οποίος βρισκόταν στην Σούπερ Λιγκ. Αγωνίστηκε με τον Κρητικό σύλλογο στην ελληνική Σούπερ Λιγκ για σχεδόν 3 χρόνια. Στις 12 Ιουλίου 2015 έφυγε από τον ΟΦΗ, μετά τη διάλυση της ομάδας, λόγω μεγάλων οικονομικών προβλημάτων, και μετά από 10 μέρες, στις 23 Ιουλίου 2015, μετακόμισε στην ΑΕ Λάρισας και υπέγραψε για 3 χρόνια. Στις 2 Σεπτεμβρίου του 2016 ως ελεύθερος, επέστρεψε στον ΟΦΗ.Στη συνέχεια φόρεσε τη φανέλα της Σπάρτης ενώ την τριετία (2017-20) αγωνίστηκε με τα χρώματα του Εργοτέλη.Την αγωνιστική σεζόν 2020-2021 έπαιξε στην πρώτη κατηγορία της Κύπρου με την Αλκή Ορόκλινη.Την 1η Σεπτεμβρίου 2021 αποκτήθηκε από την Αναγέννηση Καρδίτσας

## Παραπομπές


Κατηγορία:Ποδοσφαιριστές Α.Ε. Λάρισας
Κατηγορία:Έλληνες ποδοσφαιριστές
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Μέσοι ποδοσφαιριστές
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Βύζαντα Μεγάρων
Κατηγορία:Ποδοσφαιριστές Α.Ε. Σπάρτης
Πολ Ουρτάδο

Ο **Πολ Ουρτάδο** (γεννημένος στις 17 Σεπτεμβρίου του 1987, στο Καράκας), είναι επαγγελματίας ποδοσφαιριστής από τη Βενεζουέλα, ο οποίος αγωνίζεται ως μέσος.

## Σταδιοδρομία σε συλλόγους

Από το 2006 εώς το 2016 αγωνίστηκε, κατά σειρά, στους ελληνικούς συλλόγους Πανηλειακό, Αίαντα Σαλαμίνας, Παναχαϊκή, Αστέρα Τρίπολης, Παναιγιάλειο και ΑΕΛ.

## Διεθνής σταδιοδρομία
Κλήθηκε στην Εθνική Βενεζουέλας για την προκριματική φάση του Παγκόσμιου Κυπέλλου του 2014. Στις 17 Οκτωβρίου 2012, ήταν αναπληρωματικός στον ισόπαλο αγώνα με 1-1 εναντίον του Ισημερινού.

## Αναφορές


Κατηγορία:Ποδοσφαιριστές από τη Βενεζουέλα
Κατηγορία:Μέσοι ποδοσφαιριστές
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Αίαντα Σαλαμίνας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Rollin' Stone

Το **Rollin' Stone** είναι τραγούδι του blues καλλιτέχνη Muddy Waters, το οποίο κυκλοφόρησε το 1950 μέσω της Chess Records.

## Σύνθεση
Το κομμάτι είναι μία διασκευή στο "*Catfish Blues*" του Ρόμπερτ Πέτγουεϊ, ένα παραδοσιακό μπλουζ τραγούδι της δεκαετίας του '20. Οι στίχοι του βασίζονται στην παροιμία "*A rolling stone gathers no moss*" (μτφ. *Μία κυλιόμενη πέτρα δεν μαζεύει βρύα*). Το κομμάτι παίζεται σε μι με αργό ρυθμό 4/4, ενώ τα φωνητικά του παραμένουν φηλά, κάτι που είναι χαρακτηριστικό των delta blues.

## Επιτυχία
Αν και οι πωλήσεις του σινγκλ βοήθησαν οικονομικά τον Γουότερς, με αποτέλεσμα να παραιτηθεί από την καθημερινή του εργασία, το κομμάτι δεν κατάφερε να μπει στους καταλόγους επιτυχιών. Έναν χρόνο αργότερα, ο τραγουδιστής χρησιμοποίησε την μελωδία του "*Rollin' Stone*" για το τραγούδι "*Still a Fool*", το οποίο ανέβηκε στην ένατη θέση του Billboard R&B chart.

Το κομμάτι έδωσε το όνομα του στο διάσημο βρετανικό ροκ συγκρότημα Rolling Stones, όπως και στο περιοδικό "Rolling Stone". Το 2000, βραβεύθηκε με βραβείο "Grammy Hall of Fame" και τέσσερα χρόνια αργότερα συμπεριλήφθηκε στην λίστα με τα 500 καλύτερα τραγούδια όλων των εποχών του "Rolling Stone", καταλαμβάνοντας την θέση # 465.

## Διασκευές
Το "*Rollin' Stone*" διασκευάστηκε μερικώς από τον Τζίμι Χέντριξ στην δική του εκτέλεση του "*Catfish Blues*". Επίσης, έχει εκτελεστεί από τον Τζόνι Γουίντερ στον δίσκο "*[[The Progressive Blues Experiment]]*" και το κομμάτι "*Tribute to Muddy*". Το διασκεύασαν οι Taste του Ρόρι Γκάλαχερ στον ομώνυμο δίσκο τους με τον τίτλο "*Catfish*", όπως και οι Humble Pie το 1971.

Το 1993, ο Πωλ Ρότζερς και ο Τζεφ Μπεκ ηχογράφησαν το "*Rollin' Stone*" για την συλλογή "*Muddy Water Blues: A Tribute to Muddy Waters*".

## Παραπομπές


## Πηγές
* Rollin' Stone - Muddy Waters | Song Info | AllMusic
* Muddy Waters, 'Rollin' Stone' | 500 Greatest Songs of All Time 
* Muddy Waters | Biography & History | AllMusic

## Εξωτερικοί σύνδεσμοι
* Muddy Waters - Rollin' Stone - YouTube
* Muddy Waters – Rollin' Stone Lyrics | Genius Lyrics
* Rollin Stone Tab by Muddy Waters @ Ultimate-Guitar.Com

Κατηγορία:Τραγούδια του Muddy Waters
Κατηγορία:Τραγούδια του 1950
Ματίας Ντεγκρά

Ο** Ματίας Ντεγκρά** (γεννήθηκε στις 18 ιουνίου 1983) είναι ένας Αργεντινός ποδοσφαιριστής που αγωνιζόταν ως τερματοφύλακας για την ΑΕ Λάρισας στην ελληνική Super League για ενα και μοναδικο αγώνα.

## Συλλογική καριέρα

### Αστέρας Τρίπολης
Το 2009 ο Αστέρας Τρίπολης υπέγραψε τον Ντεγκρά από τη Βέροια και έγινε ο πρώτος τερματοφύλακας της ομάδας.

### ΑΕΛ Λεμεσού
Το 2011, υπέγραψε για την ΑΕΛ Λεμεσού, βοηθώντας την ομάδα του να βγει πρώτη στην Κυπριακή Πρώτη κατηγορία. Είχε το εκπληκτικό ρεκόρ το να αποκρούσει 7 συνεχόμενα πέναλτι σε όλο το χρόνο, βοηθώντας την ομάδα του να έχει το καλύτερο αμυντικό ρεκόρ στο πρωτάθλημα. Η επόμενη σεζόν ξεκίνησε πολύ καλά για τον Ντεγκρά και συμμετείχε στη φάση των ομίλων του UEFA Europa League. Στο τέλος της σεζόν, αφού η ομάδα του έχασε στο τελικό του κυπέλλου δεν ανανέωσε το συμβόλαιο του με την ΑΕΛ Λεμεσού.

### Πάσος Φερέιρα
Τον Ιούνιο του 2013, μετακόμισε στην Πορτογαλία και υπέγραψε συμβόλαιο με την Πάσος Φερέιρα.

### Σέριφ Τιράσπολ
Τον Ιούνιο του 2014, υπέγραψε συμβόλαιο με την Σέριφ Τιράσπολ.

## Αναφορές
* (Ισπανικά) BDFA προφίλ

## Τίτλοι
* **[[ΑΕΛ Λεμεσού]]**
** Κυπριακή Πρώτη Κατηγορία: 2011-12
** Μολδαβία Κύπελλο: 2015
** Κυπριακό Super Cup: 2015

## Παραπομπές


Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Απόλλων Καλαμαριάς
Κατηγορία:Αργεντινοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΦΚ Πάσος ντε Φερέιρα
Κατηγορία:Ποδοσφαιριστές ΦΚ Σερίφ Τιράσπολ
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Ταγιέρες ντε Κόρδοβα
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρωταθλήματος Μολδαβίας
Κατηγορία:Ξένοι ποδοσφαιριστές στην Πορτογαλία
Νόε Ακόστα

Ο **Νόε Ακόστα Ριβέρα** (ισπανικά: *Noé Acosta Rivera*, γένν. 10 Δεκεμβρίου 1983) είναι Ισπανός επαγγελματίας ποδοσφαιριστής που αγωνίζεται ως μέσος για την ΑΕΛ.

## Καριέρα

### Ισπανία
Ο Ακόστα γεννήθηκε στην Γουαδαλαχάρα, στο διαμέρισμα της Καστίλλης-Λα Μάντσα..

Ο Ακόστα ξεκίνησε το 2002 με την Κολόνια Μοσκάρντο και συνέχισε στις: Ατλέτικο Μαδρίτης C, Ρεάλ Μούρθια Ιμπεριάλ, RSD Αλκαλά.

### Ρουμανία
Ο Ακόστα μετακόμισε στο εξωτερικό τον Ιανουάριο του 2010, υπογράφοντας με την FC Ουνιβερσιτάτεα Κλουζ και παίζοντας για πρώτη φορά σε πρώτη κατηγορία.

Στο δεύτερο έτος, εμφανίστηκε σε 11 παιχνίδια για να βοηθήσει την ομάδα του να τερματίσει στην όγδοη θέση στη Λίγκα I, δύο βαθμούς μπροστά από τη γειτονική CFR Cluj.

### Ελλάδα
Και πάλι στη μεταγραφική περίοδο του Ιανουαρίου ο Ακόστα μετακόμισε στην Ελλάδα το 2011, ξεκινώντας με τον Ολυμπιακό Βόλου. Ακόμη αγωνίστηκε στο 2011-12 UEFA Γιουρόπα Λιγκ με την ομάδα, σκοράροντας σε μια 3-0 εκτός έδρας νίκη εναντίον της FC Ντιφερντάνζ 03 για τον τρίτο προκριματικό γύρο.

Τον Σεπτέμβριο του 2011 πήγε στον Άρη Θεσσαλονίκης. Τον Ιούλιο του 2012 πήγε στον Λεβαδειακό. Τον Αύγουστο του 2013 επέστρεψε στον Ολυμπιακό Βόλου.

Τον Ιανουάριο του 2014 υπέγραψε στον ΠΑΣ Γιάννινα.

Το καλοκαίρι του 2017,μετά το τέλος του συμβολαίου του,κατέληξε στην Λαμία.

Στις 29 Αυγούστου του 2018 υπέγραψε μονοετές συμβόλαιο συνεργασίας με την ΑΕΛ.

## Αναφορές


## Εξωτερικοί σύνδεσμοι
* 
* Soccerway
* Προφίλ Νόε Ακόστα  στο superleaguegreece.net

Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Ουνιβερσιτάτεα Κλουζ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Ολυμπιακού Βόλου
Κατηγορία:Ισπανοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Α.Ε. Λάρισας
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Λίγκα 1 (Ρουμανία)
Αγλαΐα Κορωνιού

Η **Αγλαΐα Κορωνιού** (αγγλικά: *Aglaia Coronio,* γεννήθηκε ως *Αγλαΐα Ιωνίδη,* 1834 – 1906) ήταν ελληνικής καταγωγής Βρετανίδα σχεδιάστρια ενδυμάτων, βιβλιοδέτρια, συλλέκτρια έργων τέχνης και προστάτρια των τεχνών. 

## Βιογραφικό

### Καταγωγή
Ο πατέρας της ήταν ο επιχειρηματίας και πρόξενος της Ελλάδας στο Λονδίνο, Αλέξανδρος Κωνσταντίνου Ιωνίδης, ο οποίος είχε μεταναστεύσει στο Λονδίνο από την Κωνσταντινούπολη το 1827. Ο μεγαλύτερος σε ηλικία αδελφός της ήταν ο Κωνσταντίνος Αλεξάνδρου Ιωνίδης και τα μικρότερα σε ηλικία αδέρφια της ο Λουκάς (*Luca*), ο Αλέξανδρος (*Alexandro*) και η Χαρίκλεια (*Chariclea*).

### Φίλοι
Η Αγλαΐα ήταν στενή φίλη του Άγγλου καλλιτέχνη Ουίλιαμ Μόρις,· επίσης διατηρούσε φιλικές σχέσεις με τον ζωγράφο Ντάντε Γκάμπριελ Ροσέτι. Μαζί με τις εξαδέλφες της Μαρία Σπαρτάλη και Μαρία Κασσαβέτη ήταν γνωστές ως οι *Τρεις Χάριτες* (*Three Graces*), από τις Χάριτες της ελληνικής μυθολογίας.

### Αυτοκτονία
Στις 20 Αυγούστου του 1906, μετά τον θάνατο της κόρης που είχε αποκτήσει με τον σύζυγό της, η Αγλαΐα αυτοκτόνησε μαχαιρώνοντας τον εαυτό της στον λαιμό και το στήθος με ψαλίδι.
## Οικογένεια
Παντρεύτηκε τον Σεπτέμβριο του 1855 στο Λονδίνο τον  Θεόδωρο Κορωνιό και μαζί του απέκτησε την :
* **Καλλιόπη (Όπυ)-Δέσποινα Κορωνιού** (1856 - 1906), σύζυγο του χιώτη εμπόρου Παρασκευά Σεκιάρη και τον
* **Ιωάννη Κορωνιό** (1857-1910)

## Παραπομπές


Κατηγορία:Έλληνες της  Αγγλίας
Κατηγορία:Οικογένεια Ιωνίδη
Κατηγορία:βιβλιοδέτης
Διαιρετότητα

Στα μαθηματικά, ένας ακέραιος αριθμός a \neq 0 **διαιρεί** έναν άλλο ακέραιο αριθμό b αν υπάρχει ακέραιος k, τέτοιος ώστε b = k \cdot a. Αυτή η συνθήκη ορίζει την σχέση της **διαιρετότητας** που συμβολίζεται με μία κάθετη γραμμή:
:a \mid b \Leftrightarrow \exists k \in \Z . b = k \cdot a. 

Για παράδειγμα, το 3 διαιρεί το 15 καθώς 15 = 3 \cdot 5, και γράφουμε 3 \mid 15.

## Ιδιότητες

Η σχέση της διαιρετότητας, ικανοποιεί τις εξής ιδιότητες:
* (**[[Ανακλαστική ιδιότητα]]**) Για κάθε a \in \Z \setminus \{ 0 \}, ισχύει ότι
::a \mid a.

* (**[[Μεταβατική ιδιότητα]]**) Για κάθε a, b, c \in \Z \setminus \{ 0 \}, 
::αν a \mid b και b \mid c, τότε a \mid c.

* Για κάθε a \in \Z \setminus \{ 0 \}, 
::a \mid 0.

* Για κάθε a \in \Z, 
::1 \mid a και -1 \mid a.

* Για κάθε a, b, c \in \Z \setminus \{ 0 \}, 
::αν a \mid b και a \mid c, τότε a \mid (b + c). 

* Για κάθε a, b, c \in \Z \setminus \{ 0 \},
::αν a \mid b, τότε a \mid b \cdot c. 

* Για κάθε a, b, c, k, \ell \in \Z \setminus \{ 0 \},
::αν a \mid b και a \mid c, τότε a \mid (k \cdot b + \ell \cdot c),
:δηλαδή αν ένας αριθμός διαιρεί δύο άλλους, τότε διαιρεί και οποιονδήποτε γραμμικό τους συνδυασμό.

* Για κάθε a, b, \lambda \in \Z \setminus \{ 0 \}, 
::αν a \mid b τότε a \mid \lambda \cdot b.

* Για κάθε a, b, c \in \Z \setminus \{ 0 \}, 
::(c \cdot a) \mid (c \cdot b) ανν a \mid b.

* Για κάθε a, b \in \Z \setminus \{ 0 \},
::αν a \mid b, τότε |a| \leq |b|.

* Για κάθε a, b \in \Z \setminus \{ 0 \},
::αν a \mid b και b \mid a τότε a = b ή a = -b.

* Για κάθε a, b \in \Z \setminus \{ 0 \},
::αν a \mid b, τότε a \mid -b, -a \mid b, -a \mid -b.

## Αντιπαραδείγματα

Γενικά δεν ισχύει ότι 
* Αν a \mid c και b \mid c τότε (a \cdot b) \mid c. 
:Για a = 6, b = 12 και c = 36, ισχύει ότι  6 \mid 36 και 12 \mid 36 αλλά όχι ότι  (6 \cdot 12) \mid 36.
* Αν a \mid (b \cdot c) τότε a \mid b ή a \mid c. 
:Για a = 12, b = 4 και c = 3, ισχύει ότι a \mid b \cdot c αλλά ούτε a \mid b ούτε a \mid c.

## Δείτε επίσης
* Διαίρεση
* Αριθμητική υπολοίπων
* Κριτήρια διαιρετότητας

## Σημειώσεις


## Παραπομπές



Κατηγορία:Στοιχειώδης αριθμητική
Κωνσταντίνος Αλέξανδρος Ιωνίδης

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Constantine501.jpg|μικρογραφία|250x250εσ|Πίνακας της [Οικογένεια Ιωνίδη|οικογένειας Ιωνίδη. Ο Αλέξανδρος Ιωνίδης με τη σύζυγο και τέκνα του, Τζωρτζ Φρέντερικ Ουώτς, 1841. Ο Κωνσταντίνος είναι το πρώτο παιδί από αριστερά, με τα χέρια γύρω από τον λαιμό της μητέρας του. Η αδελφή του Αγλαΐα, είναι η 4η από αριστερά.]]
Ο **Κωνσταντίνος Αλέξανδρος Ιωνίδης** (αγγλικά: *Constantine Alexander Ionides* 1833 – 1900) ήταν ελληνικής καταγωγής Βρετανός συλλέκτης έργων τέχνης και πάτρονας των τεχνών. Γεννήθηκε στο Μάντσεστερ στις 14 Μαΐου του 1833 και πατέρας του ήταν ο Αλέξανδρος Κωνσταντίνος Ιωνίδης ο οποίος είχε έρθει στο Μάντσεστερ από την Κωνσταντινούπολη το 1827. Τα αδέλφια του ήταν η Αγλαΐα, ο Αλέξανδρος, ο Λουκάς και η Χαρίκλεια. 

Υπήρξε μέλος της οργανωτικής επιτροπής για την κατασκευή του ορθόδοξου καθεδρικού ναού της Αγίας Σοφίας στο Λονδίνο. Με τον θάνατο του, άφησε σημαντικό κληροδότημα από την προσωπική του συλλογή έργων τέχνης στο Μουσείο Βικτωρίας και Αλβέρτου, αποτελούμενο από 82 ελαιογραφίες. Πέθανε στο Μπράιτον το 1900.

## Οικογένεια
Από τη σύζυγό του Αγαθονίκη, κόρη του Κωνσταντίνου Φενερλή, απέκτησε τα παρακάτω παιδιά:
* **Ευτέρπη Ιωνίδη** (1861 - 1955), σύζυγο του Αυστραλιανής καταγωγής δικηγόρου William Feilden Craies
* **Αλέξανδρος (Αλέκος) - Κωνσταντίνος Ιωνίδης** (1862 - 1931) χρηματομεσίτης, σύζυγος της Καλλιόπης Ζαρίφη 
* **Κωνσταντίνος - Αλβέρτος Ιωνίδης** (1863 - 1916) χρηματιστής, σύζυγος της Evelyn Frederica Carnegy Capel
* **Θεόδωρος - Ερρίκος Ιωνίδης** (1866 - 1936), γιατρός μαιευτήρας. Νυμφεύτηκε την Αικατερίνη Καβάφη (συγγενή του ποιητή) και ήταν πατέρας του Κωνσταντίνου-Ιωάννη-Φιλίππου Ιωνίδη
* **Λουκάς - Γεώργιος Ιωνίδης** (1867 - 1912) πολέμησε για λογαριασμό της Μεγάλης Βρετανίας στον πόλεμο των Μπόερς, σύζυγος της Grace Ward
* **Ελένη-Ευφροσύνη Ιωνίδη** (1871 - 1967), γραμματέας του Ερυθρού Σταυρού στην περιοχή του Σάσσεξ κατά την διάρκεια του Α' Παγκοσμίου πολέμου. Τιμήθηκε με το παράσημο "MBE" του Τάγματος της Βρετανικής Αυτοκρατορίας
* **Ζωή Ιωνίδη** (1877 - 1973), σύζυγος του εμπόρου Στέφανου Μανουήλ
* **Στέφανος - Αρχιγένης Ιωνίδης** (1880 - 1943), αστρονόμος, ιστορικός της αστρονομίας και των μαθηματικών, εργάστηκε ως μηχανικός ορυχείων. Παντρεύτηκε την Αμερικανίδα Louise Silliman.

## Παραπομπές


Κατηγορία:Βρετανοί συλλέκτες έργων τέχνης
Κατηγορία:Οικογένεια Ιωνίδη
Κωνσταντίνος Ιωάννης Φίλιππος Ιωνίδης

Ο **Κωνσταντίνος Ιωάννης Φίλιππος Ιωνίδης** (αγγλικά: *Constantine John Philip "Bobby" Ionides*, 1901-1968) ήταν Βρετανός ερπετολόγος ελληνικής καταγωγής. Ήταν μέλος της οικογένειας Ιωνίδη, εύπορων Ελλήνων της Αγγλίας με καταγωγή από την Κωνσταντινούπολη, και μέσω της μητέρας του ήταν ανιψιός του ποιητή Κωνσταντίνου Καβάφη καθώς και είχε δεσμούς με την οικογένεια Ράλλη. 

Γεννήθηκε στο Μπράιτον το 1901 και είχε από μικρός προβλήματα πειθαρχίας. Ωστόσο αργότερα έγινε ιδιαίτερα διάσημος για τον εκκεντρικό του χαρακτήρα καθώς και με την έντονη ενασχόληση του με τη μελέτη των ερπετών, και ιδιαίτερα στη νοτιοανατολική Αφρική όπου αργότερα μετακόμισε μόνιμα, απέκτησε θρυλικές διαστάσεις. Ενδεικτικά, έχασε την ακοή του αφότου παρασύρθηκε από προελαύνοντα ελέφαντα κατά την περίοδο όπου ασχολούνταν με την λαθροθηρία και εμπόριο ελεφαντοστού, ανέπτυξε ανοσία στο δηλητήριο των φιδιών μετά από πολλαπλά δαγκώματα που είχε δεχθεί στη διάρκεια της σταδιοδρομίας του ως ερπετολόγος, καθώς και μαστίγωσε τους κατοίκους ενός ολόκληρου χωριού επειδή δεν ακολούθησαν τις οδηγίες του.Από το 1933 εργάζονταν για την κυβέρνηση της Ταγκανίκα ως φύλακας των πάρκων της χώρας, ενώ το 1965 εξέδωσε τα απομνημονεύματα του στο βιβλίο με τίτλο *A hunter's story* (*ιστορία ενός κυνηγού*).

Πέθανε το 1968 σε νοσοκομείο του Ναϊρόμπι ύστερα από ακρωτηριασμό των ποδιών του λόγω θρόμβωσης, και πριν καταλήξει δήλωσε πως επιθυμούσε να παραδοθεί το σώμα τους στις ύαινες.

## Παραπομπές


Κατηγορία:Ερπετολογία
Κατηγορία:Οικογένεια Ιωνίδη
Πορτρέτο του Πακούιου Πρόκουλου

δεξιά|220x220εσ
Το **Πορτρέτο του Πακούιου Πρόκουλου** είναι νωπογραφία που βρέθηκε στην "casa di Pansa" της Πομπηίας και φυλάσσεται σήμερα στο Εθνικό Αρχαιολογικό Μουσείο στη Νάπολη.

Εικονίζει ένα ζευγάρι της μέσης αστικής τάξης της Πομπηίας, και είναι σχεδόν βέβαιο ότι πρόκειται για έναν άνδρα με τη σύζυγό του. Αναφέρονται συνήθως ως "ο Πακούιος Πρόκουλος και η σύζυγός του" εξ αιτίας μιας επιγραφής που βρέθηκε έξω από το σπίτι στο οποίο υπήρχε ο πίνακας, μολονότι μια άλλη επιγραφή γραμμένη σε τοίχο στο εσωτερικό του σπιτιού που αποκαλύφθηκε αργότερα, μας πληροφορεί ότι ο εικονιζόμενος άνδρας έφερε το όνομα Τερέντιος Νέων και ήταν αρτοποιός. Η εξωτερική επιγραφή διαπιστώθηκε ότι ήταν εκλογική διαφήμιση του Πακούιου Πρόκουλου, που είχε εκλεγεί δημοτικός άρχοντας λίγο πριν την έκρηξη του Βεζουβίου.)

Ο άνδρας της τοιχογραφίας είναι ντυμένος με χλαμύδα, το χαρακτηριστικό γνώρισμα των Ρωμαίων πολιτών. Κρατά στο χέρι του πάπυρο σε κύλινδρο, που υποδηλώνει διοικητική ή/και πολιτιστική ενασχόληση, ενώ η γυναίκα του κρατά  μολύβι και πινάκιο, υπογραμμίζοντας έτσι το γεγονός ότι ήταν μορφωμένη.  Υποστηρίχθηκε η άποψη, βασισμένη στα φυσιογνωμικά χαρακτηριστικά του ζεύγους, ότι ήταν Σαμνίτες, πράγμα που ενδεχομένως εξηγεί την επιθυμία τους να επιδείξουν την θέση στην οποία ανήλθαν στην ρωμαϊκή κοινωνία.

## Παραπομπές


Κατηγορία:Ζωγραφική-επέκταση

Κατηγορία:Πομπηία
Μπάζιλ Ιωνίδης

Ο **Μπάζιλ Ιωνίδης** (αγγλικά: *Basil Ionides, Βασίλειος Ιωνίδης,* 1884 – 1950) ήταν Βρετανός αρχιτέκτονας και συλλέκτης έργων τέχνης ελληνικής καταγωγής. Είναι γνωστός για τα βιβλία διακόσμησης που έγραψε καθώς και για τις εργασίες εσωτερικής διακόσμησης που διεξήγαγε το 1929 στο θέατρο Σαβόυ του Λονδίνου.

## Βιογραφικό

### Νεαρή ηλικία
Γεννήθηκε στην Γλασκώβη, και ήταν ο 4ος γιός του Λουκά Ιωνίδη και εγγονός του Έλληνα προξένου στο Λονδίνο, Αλέξανδρου Κωνσταντίνου Ιωνίδη. Κατά τις σπουδές του στην Σκωτία κατά την περίοδο 1900–1903, έγραψε διάφορα άρθρα σχετικά με την αρχιτεκτονική, και σχεδίασε το πρώτο κτήριο του στην ηλικία των 18 ετών. Μετά την ολοκλήρωση της πρακτικής του εργασίας το 1904 ή 1905, μετακόμισε στο Λονδίνο και άρχισε να εργάζεται ως αρχιτέκτονας.

Ξεκίνησε την δική του επιχείρηση το 1908 και σχεδίασε αρκετές οικίες. Κατά τον Α´ Παγκόσμιο Πόλεμο, υπηρέτησε ως μέλος των εφεδρικών δυνάμεων του Ναυτικού όπου είχε τον βαθμό εφέδρου αξιωματικού. Παραιτήθηκε από τον βαθμό του ωστόσο, καθώς προτιμούσε να είναι απλός ναύτης παρά να δίνει διαταγές σε άτομα τα οποία ήταν πολύ πιο έμπειρα από αυτόν στις υποθέσεις του ναυτικού. Τραυματίστηκε το 1917 και κατόπιν αποτάχθηκε, και επέστρεψε στην επιχείρηση του στρεφόμενος προς την διακόσμηση εσωτερικών χώρων.

### Μετέπειτα
Το 1930 παντρεύτηκε την Νέλι Σάμιουελ, γόνο αριστοκρατικής οικογένειας -ιδιοκτήτες της εταιρείας πετρελαιοειδών Shell Oil- την οποία γνώρισε κατά την διάρκεια της εργασίας του.Η Νέλι ασχολούνταν με την τέχνη και ήταν ειδικός σε θέματα ανατολίτικης πορσελάνης τα οποία και επίσης συνέλλεγε, πολλά από τα οποία δώρισε στον δήμο του Ρίτσμοντ. Έκαναν μαζί ένα γιό, ο οποίος πέθανε στην ηλικία των 9 ετών. Το 1931 αγόρασαν την έκταση του Μπάξτεντ Παρκ, το οποίο ανακαίνισαν και με την πάροδο του χρόνου έγιναν σημαντικοί συλλέκτες τέχνης. Το 1940 εκδηλώθηκε πυρκαγιά η οποία κατέστρεψε το σπίτι όπου ζούσαν, μαζί και με την σημαντική συλλογή έργων τέχνης. Κατά την διάρκεια του Β´ Παγκοσμίου Πολέμου, ο Ιωνίδης διέσωσε αρκετά έργα τέχνης από βομβαρδισμένα κτήρια, τα οποία ιδιοποιήθηκε και μετέφερε στην νέα οικία του. Το 1944, υπηρέτησε ως Σερίφης του Νότιγχαμ.

### Διακόσμηση
Ήταν σημαντικός αρχιτέκτονας και διακοσμητής της Αρ Ντεκό, και είναι κυρίως γνωστός για την διακόσμηση του θεάτρου Σαβόυ και του εστιατορίου Claridge's. 

Έγγραψε 2 σημαντικά βιβλία σχετικά με την διακόσμηση, το *Colour and Interior Decoration* (1926, *χρώμα και εσωτερική διακόσμηση*) και *Colour in Everyday Rooms* (1934, *χρώμα στα καθημερινά δωμάτια*). Ο Ιωνίδης έγινε μέλος του Βασιλικού Βρετανικού Ινστιτούτου Αρχιτεκτόνων το 1931 και εταίρος το 1938.  

Πέθανε στο Μπράιτον σε ηλικία 66 ετών και θάφτηκε στην εκκλησία στο Μπάξτεντ Παρκ.

## Παραπομπές


## Σχετική βιβλιογραφία
*Obituary in *Builder*, 29 September 1950 v. 179, pp.&nbsp;358 and 474
*Obituary in *RIBA Journal*, September 1950, London: Royal Institute of British Architects

## Εξωτερικοί σύνδεσμοι
*Φωτογραφίες της ανακαίνισης του θεάτρου Σαβόυ από τον Ιωνίδη - boisestate.edu

Κατηγορία:Βρετανοί αρχιτέκτονες
Κατηγορία:Έλληνες της Αγγλίας
Κατηγορία:Οικογένεια Ιωνίδη
Κυβερνείο Σινά

μικρογραφία|Χάρτης της χερσονήσου Σινά
To **Κυβερνείο του Σινά** (*[[αραβικά]] :محافظة سيناء *) ήταν διοικητική διαίρεση (Κυβερνείο) της Αιγύπτου. Βρισκόταν στην Ασία και περιελάμβανε ολόκληρη την Χερσόνησο του Σινά.

## Ιστορία
Το Κυβερνείο δημιουργήθηκε το 1917 και αρχικά ανήκε και διοικούνταν από την στρατιωτική συνοριακή περιφέρεια με πρωτεύουσα την πόλη Αρίς, έως τότε υπήρχαν στο Σινά το Κυβερνείο της Αρίς με 5,897 κατοίκους και ένα κυβερνείο με τα υπόλοιπα εδάφη της χερσονήσου με 1,310 κατοίκους. Στην απογραφή του 1937 είχε 29.951 κατοίκους και σε αυτή του 1947, 37.670. Το 1984 καταργήθηκε και στα εδάφη του δημιουργήθηκαν το Κυβερνείο Βορείου Σινά και το Κυβερνείο Νοτίου Σινά.

## Παραπομπές


Κατηγορία:Καταργημένα Κυβερνεία της Αιγύπτου
Μιχαήλ Ρομ

Ο **Μιχαήλ Ρομ** (, 11 Ιανουαρίου 1901 – 1 Νοεμβρίου 1971) ήταν Σοβιετικός σκηνοθέτης και σεναριογράφος. Εργάστηκε αρχικά ως σεναριογράφος και βοηθός σκηνοθέτη και το 1934 γύρισε την πρώτη του ταινία, τη «Φραντζολίτσα», μια διασκευή νουβέλας του Γκυ ντε Μωπασσάν, που αν και η τελευταία βουβή ταινία του ομιλούντος ήδη σοβιετικού κινηματογράφου, τον καθιέρωσε αμέσως ως σκηνοθέτη, χάρη στην εύστροφη χρησιμοποίηση του σατυρικού γκροτέσκου και την ανάγλυφα πλαστική απόδοση των ρόλων. Ο Ρομ έγινε ευρύτερα γνωστός με την ταινία «Ο Λένιν τον Οκτώβρη».

Στη μεταπολιτευτική περίοδο, ο Ρομ δημιούργησε μια σειρά από αντιφασιστικές ταινίες και την ιστορική ταινία Ναύαρχος Ουσακώφ. Ύστερα από μια παύση αρκετών χρόνων, αναθεωρώντας την αισθητική των προηγούμενων ταινιών του, εμφανίστηκε ανανεωμένος ιδιαίτερα στον «Ο αληθινός φασισμός». Από το 1949 έως το θάνατό του δίδασκε –με διαλλείματα- στο Πανενωσιακό Κρατικό Ινστιτούτο Κινηματογράφου. Πολλές ταινίες του Ρομ έχουν βραβευτεί σε διεθνή κινηματογραφικά φεστιβάλ, ενώ ο ίδιος τιμήθηκε με τον τίτλο του «λαϊκού καλλιτέχνη» της ΕΣΣΔ (1941, 1946, 1948, 1949, 1951), με δύο παράσημα Λένιν καθώς και με άλλες διακρίσεις.

## Φιλμογραφία
* 1934: Φραντζολίτσα
* 1937: Ο Λένιν τον Οκτώβρη
* 1937: Οι Δεκατρείς
* 1939: Ο Λένιν το 1918
* 1943: Το Όνειρο
* 1944: Ο Άνθρωπος αρ. 217
* 1948: Το Ρωσικό Ζήτημα
* 1950: Μυστική Αποστολή
* 1953: Ναύαρχος Ουσάκωφ
* 1956: Δολοφονία στην Οδό Ντάντε
* 1962: Εννιά Μέρες ενός Χρόνου
* 1966: Ο αληθινος φασισμός

## Παραπομπές


Κατηγορία:Σοβιετικοί σκηνοθέτες κινηματογράφου
Βρανδεμβούργια Κοντσέρτα

μικρογραφία|Σελίδα τίτλου Βρανδεμβούργια Κοντσέρτα
μικρογραφία|Αφιέρωση του Βρανδεμβούργια Κοντσέρτα
Τα ***Βρανδεμβούργια Κοντσέρτα*** (BWV 1046-1051) είναι συλλογή έξι κοντσέρτων του Γιόχαν Σεμπάστιαν Μπαχ, αφιερωμένα στον Μαργράβο του Βρανδεμβούργου Κρίστιαν Λούντβιχ. Ο Μπαχ τα όνομασε «Έξι κοντσέρτα για διαφορετικά όργανα». Αποτελεί μία από τις σημαντικότερες δημιουργίες στο σύνολο της εργογραφίας του και σημείο αναφοράς για το είδος του κοντσέρτο γκρόσο («μεγάλο κοντσέρτο», ιταλ. *concerto grosso*). Τα κοντσέρτα διακρίνονται για τους ασυνήθιστους συνδυασμούς οργάνων, όπως οι τρεις ομάδες εγχόρδων (βιολί, βιόλα και τσέλο) στο τρίτο κοντσέρτο, που γενικά απομακρύνονται από τη συνηθισμένη φόρμα του κοντσέρτο γκρόσο. Ξεχωρίζει η ποικιλομορφία στην ενορχήστρωση, με χρήση διαφορετικών σολιστικών οργάνων σε κάθε κοντσέρτο. Η σύνθεσή τους, τουλάχιστον κατά το μεγαλύτερο μέρος τους, τοποθετείται χρονικά την περίοδο παραμονής του Μπαχ στο Καίτεν (1717-23), ωστόσο είναι πιθανό ορισμένα τμήματα του έργου να είναι ακόμα παλαιότερα. 

## Σύνθεση μουσικής

Αποτελούνται από τα εξής επί μέρους έργα:
*Κοντσέρτο αρ. 1 σε φα μείζονα, BWV 1046, για 2 κόρνα, 3 όμποε, φαγκότο, έγχορδα (βιολίνο πίκολο) και μπάσο κοντίνουο. 
*Κοντσέρτο αρ. 2 σε φα μείζονα, BWV 1047, για τρομπέτα, βιολί, φλογέρα, έγχορδα και μπάσο κοντίνουο.
*Κοντσέρτο αρ. 3 σε σολ μείζονα, BWV 1048, για 3 βιολιά, 3 βιολιά, 3 τσέλα και μπάσο κοντίνουο.
*Κοντσέρτο αρ. 4 σε σολ μείζονα, BWV 1049, για βιολί, φλογέρα, έγχορδα και μπάσο κοντίνουο.
*Κοντσέρτο αρ. 5 σε Ρε μείζονα, BWV 1050, για άρπα, βιολί, φλάουτο, έγχορδα και μπάσο κοντίνουο.
*Κοντσέρτο αρ. 6, σε σι ύφεση μείζονα, BWV 1051, για 2 βιόλες, τσέλο, 2 βιόλες ντα γκάμπα, βιολόνε και μπάσο κοντίνουο.

## Παραπομπές


## Εξωτερικοί σύνδεσμοι
* 

Κατηγορία:Συνθέσεις του Γιόχαν Σεμπάστιαν Μπαχ
Κατηγορία:Κοντσέρτα
Κατηγορία:Περιεχόμενα του Voyager Golden Record
Κυβερνείο Ρασίντ

To **Κυβερνείο της Ρασίντ** (*[[αραβικά]] :محافظة رشيد *) ήταν διοικητική διαίρεση (Κυβερνείο) της Αιγύπτου από το 1798 έως το 1896. Βρισκόταν στα βόρεια της Αιγύπτου με πρωτεύουσα την πόλη Ρασίντ ή Ροζέτα.

Το κυβερνείο το 1890 αναφέρεται με πληθυσμό 19.378 κατοίκους. Το κυβερνείο καταργήθηκε το 1895, επίσημα από την 1η Ιανουαρίου 1896،, και τα εδάφη του εντάχθηκαν στο νέο Κυβερνείο Μπεχέιρα.

## Παραπομπές


Κατηγορία:Καταργημένα Κυβερνεία της Αιγύπτου